Nytt EU-forslag: Automatisk asylfordeling i nye kriser
Etter full kollaps i det europeiske asylsystemet i fjor fremmer EU -kommisjonen nå forslag til reform. De såkalte Dublin-reglene skal endres – også for Norge. I fremtidige kriser foreslår Kommisjonen at et automatisk fordelingssystem skal slå inn dersom et land mottar mer enn sin «rettferdige del» av migranter og flyktninger. – Det er ingen vei utenom. Når et land blir overveldet, må det være solidaritet og en rettferdig fordeling av ansvaret, sier Kommisjonens visepresident Frans Timmermans. – Enten håndterer vi dette sammen, eller så klarer vi ikke å håndtere det i det hele tatt. Om ikke det er solidaritet her, vil det om kort tid heller ikke finnes solidaritet andre steder, sier han til pressen i Brussel. Syriske Noor (26) er lam i beina: Risikerer livet på ferd mot EuropaIfølge forslaget skal en «normal» kvote beregnes for antall personer et land skal motta. Beregningen skal gjøres for hvert enkelt Dublin-land ut fra størrelse og økonomi. Mottar landet over 150 prosent av normalen, vil en automatisk fordeling mellom de andre landene tre i kraft for å dele på byrdene. Fordelingen skal etter forslaget skje etter en fast nøkkel som tar hensyn til økonomisk styrke og innbyggertall sammen med tidligere innsats for å ta imot asylsøkere. Land som ikke ønsker å ta imot noen, får muligheten til å betale seg ut av det. Men det kan bli en heftig regning, for Kommisjonen foreslår å sette en avgift på 250.000 euro per fordelte asylsøker landene nekter å ta imot. Overlevende forteller: Tror over 500 båtflyktninger druknet i MiddelhavetNorge har vært en del av Dublin siden 2001. Forslaget som nå skal til behandling i EU-landene og i EU-parlamentet, gjelder dermed også for Norge. – Island, Norge, Sveits og Liechtenstein tar ikke del i vedtak som endrer Dublin-avtalen og må godta utvikling av den uten unntak, heter det fra Kommisjonen, som videre gjør det klart at en eventuell nekt kan bety slutten på samarbeidet. Les også: UDI brukte over 76.000 kroner på taxi i fjor - hver dag Reglene i dagens Dublin-samarbeid betyr at asylsøkere skal søke i landet de først kommer til i Europa. Det har lagt en stor byrde på Hellas og Italia, og i fjor falt systemet sammen. Da det kom over 1,2 million flyktninger og migranter til Europa, tok de fleste seg videre nordover på kontinentet uten registrering. – Systemet er ikke laget for å håndtere denne situasjonen, sier Timmermans.
EU-kommisjonen foreslår en automatisk fordeling av asylsøkere i fremtidige migrasjonskriser. Men det skal være mulig å betale seg ut av det.